
[bookmark: _Hlk244854766]Tárgy: A 32/2026. (IX. 14.) Bp. XII. ker. Német Nemzetiségi Önk. h. határozat visszavonása és a fel nem használt összeg felszabadítása

Tisztelt Képviselő-testület!

A Budapest Hegyvidék XII. kerület Német Nemzetiségi Önkormányzat Képviselő-testülete a 32/2026. (IX. 14.) Bp. XII. ker. Német Nemzetiségi Önk. határozatával döntött a Jókai Mór Általános Iskola és Német Nemzetiségi Általános Iskolában 2026 szeptemberétől megvalósuló német nemzetiségi táncoktatás finanszírozásáról. A program keretében az első három évfolyamon, heti egy testnevelési óra keretében nemzetiségi táncoktatás, illetve társastánc-oktatás indult Balázs Márta közreműködésével.
A hivatkozott határozat alapján az Önkormányzat a 2026. szeptember–december közötti időszakra havi 90 000 Ft, összesen 360 000 Ft összeget biztosított a 2026. évi költségvetése terhére a táncoktatás finanszírozására. A határozatban biztosított keretből egy havi, 90 000 Ft összeg felhasználására került sor.
A program finanszírozásának feltételei időközben megváltoztak. 2026 októberétől pedig Balázs Márta óradíját a Közép-Budai Tankerületi Központ finanszírozza. Erre tekintettel a Budapest Hegyvidék XII. kerület Német Nemzetiségi Önkormányzat részéről a táncoktatás további finanszírozása nem szükséges, további fizetési kötelezettsége nem keletkezik.
A 32/2026. (IX. 14.) Bp. XII. ker. Német Nemzetiségi Önk. határozat alapján biztosított 360 000 Ft összegű keretből így 270 000 Ft felhasználása nem szükséges. Javaslom ezért a korábbi határozat visszavonását, valamint a fel nem használt 270 000 Ft összeg felszabadítását az Önkormányzat 2026. évi költségvetésében. Kérem a Tisztelt Képviselő-testületet, hogy az alábbi határozati javaslatot fogadja el.

Határozati javaslat:

1. A Budapest Hegyvidék XII. kerület Német Nemzetiségi Önkormányzat Képviselő-testülete a 32/2026. (IX. 14.) Bp. XII. ker. Német Nemzetiségi Önk. határozatát visszavonja.
2. A Képviselő-testület tudomásul veszi, hogy a határozat alapján a 2026. évi költségvetés terhére biztosított 360 000 Ft összegű keretből 90 000 Ft felhasználásra került, és a fennmaradó 270 000 Ft összeget felszabadítja.
3. A Képviselő-testület felkéri az Elnököt a döntés végrehajtásához szükséges intézkedések megtételére.

(Döntéshozatal módja: egyszerű többség)

Budapest Hegyvidék, 2026. november 5.


								 Kövesdiné Martin Nóra Anna
				       					           elnök

A 8/2024. polgármesteri-jegyzői együttes utasítás alapján az előterjesztést előkészítette, véleményezte:
	Név
	Beosztás
	Aláírás

	Zséli Balázs
	előkészítő ügyintéző
	

	Kiss Tünde 
	Képviselői Csoport/csoportvezető
	

	dr. Bereczki Ibolya
	nemzetiségi referens
	

	Tiszai Árpád
	gazdasági vezető

